CELEX: 22019D0384
Language: hr
Date: 2019-02-18 00:00:00
Title: Odluka br. 1/2019 Odbora za SGP osnovanog na temelju prijelaznog Sporazuma o gospodarskom partnerstvu između Europske zajednice i njezinih država članica, s jedne strane, i stranke Srednja Afrika, s druge strane od 18. veljače 2019. u vezi s pristupanjem Republike Hrvatske Europskoj uniji [2019/384]

11.3.2019   
               
               
                  HR
               
               
                  Službeni list Europske unije
               
               
                  L 69/52
               
            
         ODLUKA br. 1/2019 ODBORA ZA SGP
         osnovanog na temelju prijelaznog Sporazuma o gospodarskom partnerstvu između Europske zajednice i njezinih država članica, s jedne strane, i stranke Srednja Afrika, s druge strane
         od 18. veljače 2019.
         u vezi s pristupanjem Republike Hrvatske Europskoj uniji [2019/384]
         ODBOR ZA SGP,
         uzimajući u obzir prijelazni Sporazum o gospodarskom partnerstvu između Europske zajednice i njezinih država članica, s jedne strane, i stranke Srednja Afrika, s druge strane (dalje u tekstu „Sporazum”), potpisan u Bruxellesu 15. siječnja 2009., koji se privremeno primjenjuje od 4. kolovoza 2014., a posebno njegove članke 100., 102. i 107.,
         uzimajući u obzir Ugovor o pristupanju Republike Hrvatske Europskoj uniji (dalje u tekstu „Unija”) te Akt o pristupanju Sporazumu koji je Republika Hrvatska položila 8. studenoga 2017.,
         budući da:
         
                     (1)
                  
                  
                     Za potrebe Sporazuma i ove Odluke stranku Srednja Afrika čini Republika Kamerun.
                  
               
                     (2)
                  
                  
                     Sporazum se primjenjuje, s jedne strane, na područja na kojima se primjenjuje Ugovor o funkcioniranju Europske unije te pod uvjetima utvrđenima u tom Ugovoru i, s druge strane, na državno područje Republike Kameruna.
                  
               
                     (3)
                  
                  
                     Na temelju članka 102. stavka 3. Sporazuma Odbor za SGP može odlučiti o bilo kakvim izmjenama koje bi mogle biti potrebne zbog pristupanja novih država članica Uniji,
                  
               DONIO JE OVU ODLUKU:
         
            Članak 1.
            Republika Hrvatska, kao stranka Sporazuma, jednako kao i ostale države članice Unije donosi i prima na znanje tekst Sporazuma te priloge, protokole i izjave priložene tom Sporazumu.
         
         
            Članak 2.
            Članak 107. Sporazuma zamjenjuje se sljedećim:
            
               
                  „Članak 107.
                  Vjerodostojni tekstovi
                  Ovaj je Sporazum sastavljen u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.”.
               
            
         
         
            Članak 3.
            Unija dostavlja Republici Kamerunu tekst Sporazuma na hrvatskom jeziku.
         
         
            Članak 4.
            
               1.   Odredbe Sporazuma primjenjuju se na robu izvezenu iz Republike Kameruna u Republiku Hrvatsku ili iz Republike Hrvatske u Republiku Kamerun koja zadovoljava pravila o podrijetlu koja su na snazi na području stranaka Sporazuma te je 4. kolovoza 2014. bila u provozu ili privremeno pohranjena u carinskom skladištu ili slobodnoj zoni u Republici Kamerunu ili u Republici Hrvatskoj.
            
            
               2.   U slučajevima iz stavka 1. odobrava se povlašteno postupanje, podložno podnošenju carinskim tijelima zemlje uvoznice, u roku od četiri mjeseca od datuma stupanja na snagu ove Odluke, dokaza o podrijetlu koji su naknadno izdala carinska tijela zemlje izvoznice.
            
         
         
            Članak 5.
            Republika Kamerun obvezuje se da u vezi s pristupanjem Republike Hrvatske Europskoj uniji neće isticati nikakva potraživanja, zahtjeve ni pravna sredstva te da neće izmijeniti ni povući nijednu koncesiju u skladu s člankom XXIV. stavkom 6. i člankom XXVIII. Općeg sporazuma o carinama i trgovini („GATT”) iz 1994. ili člankom XXI. Općeg sporazuma o trgovini uslugama („GATS”).
         
         
            Članak 6.
            Ova Odluka stupa na snagu na dan potpisivanja.
            Međutim, članci 3. i 4. primjenjuju se od 4. kolovoza 2014.
         
         
            Sastavljeno u Yaoundéu 18. veljače 2019.
            
               
                  Za Republiku Kamerun
               
               Alamine OUSMANE MEY
            
            
               
                  Za Europsku uniju
               
               Cecilia MALMSTRÖM